ΕΡΜΗΝΕΥΤΙΚΑ ΣΧΟΛΙΑ 4ΗΣ ΕΝΟΤΗΤΑΣ

1. Ο Ισοκράτης εκφράζει την άποψη ότι οι Αθηναίοι πρέπει να επιδιώξουν να πετύχουν την ασφάλεια της πόλης τους, την ομόνοια μεταξύ τους καθώς και την εκτίμηση των Ελλήνων. Για αυτό πρέπει να εξασφαλίσουν την Ειρήνη και την ομόνοια. Εάν συνάψουν ειρήνη με τις άλλες ελληνικές πόλεις, θα αναπτύξουν την οικονομία τους και θα εξασφαλίσουν σταθερούς συμμάχους. Το όραμα του Ισοκράτη ήταν η ομόνοια των Ελλήνων και η ένωσή τους, ώστε να αντιμετωπίσουν την περσική απειλή.
2. Η κύρια ιδέα του Ισοκράτη στο λόγο του «Περί ειρήνης» είναι να παραιτηθούν οι Αθηναίοι από την ηγεμονία τους και να τηρήσουν πιστά τις συνθήκες ειρήνης που είχαν συνάψει με τον Πέρση βασιλιά και με τους άλλους Έλληνες. Έτσι θα πολιτεύονταν με Αρετή και Δικαιοσύνη και θα ζούσαν ειρηνικά σε μια Ελλάδα, όπου όλες οι πόλεις θα είναι ανεξάρτητες και αυτόνομες.
* Η πρόταση όμως αυτή του Ισοκράτη φαινόταν ανεφάρμοστη, γιατί α)Η διατήρηση μιας πανελλήνιας ειρήνης με πόλεις αυτόνομες ήταν ανεφάρμοστη, επειδή υπήρχαν αγεφύρωτες διαφορές ανάμεσα στις ελληνικές πόλεις (εδαφικές, οικονομικές, πολιτικές) που εμπόδιζαν την επίτευξη μιας ειρηνικής συνύπαρξης.
* Β)Ήταν εξάλλου αδύνατη η αναγέννηση της πολιτικής Αρετής (του ανώτερου ήθους και των ιδεών) των Αθηναίων της κλασσικής εποχής .Η Αθήνα την εποχή που εκφωνείται ο λόγος (μετά το τέλος του Συμμαχικού πολέμου)έχει παρακμάσει ηθικά και κοινωνικά και βρίσκεται σε πολιτικό τέλμα.
* Ο Ισοκράτης υπερτίμησε την ικανότητά του να πείσει τους Αθηναίους και από την άλλη δεν στάθμισε κατάλληλα το «ποιόν» των Αθηναίων στους οποίους απηύθυνε το συμβουλευτικό του αυτό λόγο∙ οι Αθηναίοι αδυνατούσαν να σηκώσουν αυτήν την ευθύνη.
1. Ο Ι σοκράτης ήταν ο κήρυκας της ελληνικής ενότητας, Ομόνοιας και της ενότητας των ΠΑΝΕΛΛΗΝΩΝ ενάντια στον κοινό εχθρό τους Πέρσες.

**ΔΟΜΗ –ΘΕΜΑΤΙΚΑ ΚΕΝΤΡΑ;**

1. Η ευτυχία των Αθηναίων εξαρτάται από την ασφάλεια, την οικονομική ανάπτυξη, την ομόνοια μεταξύ τους και την εκτίμηση από τους άλλους Έλληνες.
2. Απαραίτητη προϋπόθεση για την απόκτηση αυτών είναι η Ειρήνη και οι σταθεροί σύμμαχοι.